ข้าวซอยอร่อยมาได้ไม่ยาก จากตัวเมืองเชียงใหม่วิ่งตามเส้นรางรถไฟสารภีตรงตามทางมาเรื่อยๆ ร้านจะอยู่ขวามือ ป้ายชื่อร้านโดดเด่นเป็นสง่า มีที่จอดรถพอเพียง มีคุณลุงใจดีคอยโบกรถจัดระเบียบการจอดรถให้รถยนต์สบายใจหายห่วงค่ะ ใครชอบเสี่ยงดวงก็อุดหนุนสลากกินเเบ่งคุณลุงได้นะคะ หน้าร้านจะมีซุ้มร้านเล็กๆ มีขนมไทยหอมหวานเป็นของหวานล้างปากจะซื้อกลับบ้านก็อร่อยหรือทานเลยก็ได้เช่นกันค่ะ ของหวานมีทั้งช่อม่วง ช่อแก้ว สาคูไส้หมู และบัวลอยอัญชัญใบเตย ราคาจำไม่ได้นะคะ เพราะซื้อรวมกันหลายอย่างหลายคนมากคะ จากนั้นบริเวณขวามือจะเป็นตัวร้านค่ะกว้างขวางที่นั่งเยอะพอสมควร และคนที่มาทานในแต่ละวันก็เยอะมากค่ะ แอบเก็บโต๊ะช้าไปบ้างนะคะแต่ก็พอโอเครค่ะ มาถึงการสั่งจะเขียนใส่กระดาษไปส่งให้ที่หน้าตู้ หรือเดินไปสั่งเองก็ได้ค่ะ นอกจากก๋วยเตี๋ยว ข้าวซอย ทางร้านยังมีลูกชิ้นปิ้ง ไอศกรีม ปอเปี้ยะสด และขนมถ้วยสำหรับกินรอเวลาค่ะ เพราะแต่ละชามกว่าจะมาถ้าคนแน่นรอนานมากค่ะ ถ้าหิวโซมีใจรักจะทานแคะขนมถ้วยรอไปพลางๆนะคะรสชาตหอมหวานมันใช่ได้เลยค่ะ มีแอบน้อยใจตรงไปกินกีทีก็โดนข้ามคิวตลอด โดยเฉพาะถ้ามีลูกค้าประจำมา หรือคนรู้จักมาได้ก่อนจนต้องคอยชะเง้อส่งสายตาหาบ่อยๆ ถึงจะมา ในส่วนของข้าวซอยซึ่งเป็นเมนูที่สั่งทุกครั้งที่มารสชาตข้าวซอยเข้มข้นแต่ยังไม่เข้มข้นมากถ้าเป็นคนที่ไม่เคยกินหรือนักท่องเที่ยวถือว่าผ่านสบายค่ะ เนื้อไก่เปื่อยนุ่ม ลูกชิ้นอร่อยดีค่ะ แต่พริกเผ็ดมากชิมก่อนปรุงจะดีมากค่ะ ปริมาณได้มาพอดีอิ่มนะคะ และในส่วนของผักกาดดองสามารถขอเพิ่มได้นะคะ สรุปร้านนี้อร่อยตามแบบฉบับของข้าวซอยเมืองเชียงใหม่ มีอาหารว่างหลากหลายให้กินรอแก้หิวได้ระหว่างรอค่ะ 